மார்கரைட்டு

மார்கரைட்டு (Margarite) என்பது  CaAl2(Al2Si2)O10(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மார்கரைட்டு என்பது பைலோசிலிகேட்களின் மைக்கா குழுவில் கால்சியம் நிறைந்த ஓர் உறுப்பினராகும். வெள்ளை முதல் இளஞ்சிவப்பு அல்லது மஞ்சள் நிற சாம்பல் நிற நிறைகள் அல்லது மெல்லிய தட்டுகளாக உருவாகிறது. ஒற்றைச்சரிவச்சு படிக அமைப்பில் படிகமாகிறது. பொதுவாக சுமார் 3 என்ற ஒப்படர்த்தியும் 4 என்ற மோவின் கடினத்தன்மையையும் கொண்டுள்ளது. சரியான 010 பிளவுடன் ஒளி ஊடுருவக்கூடியதாகவும் படிக இரட்டைபடிகமாக்களை வெளிப்படுத்துகிறது.

பன்னாட்டு கனிமவியல் சங்கம் மார்கரைட்டு கனிமத்தை Mrg என்ற குறியீட்டால் அடையாளப்படுத்துகிறது.

பொதுவாக குருந்தம், ஆண்டலுசைட்டு மற்றும் பிற அலுமினிய தாதுக்களின் மாற்ற விளைபொருளாகக் காணப்படுகிறது. இது மசுகோவைட்டு மற்றும் பாராகோனைட்டுடன் சேர்ந்து சியாசுடோலைட்டின் மாற்ற போலி உருவங்களாக உருவாவதாகவும் கூறப்படுகிறது. சியாசுடோலைட்டு படிகங்களுடன் கருப்பு கிராஃபைட்டு நிறைந்த சேர்க்கைப் பொருளாக மார்கரைட்டு முன்னுரிமையாக உருவாகிறது.

துருக்கி மற்றும் ஏச்சியன் தீவுகளின் எமரி படிவுகளிலும், அமெரிக்காவின் பல இடங்களில் குருந்தமுடனும் மார்கரைட்டு கனிமம் காணப்படுகிறது.

மேற்கோள்கள்

 Deer, W.A., R.A. Howie, and J. Zussman (1963) Rock-forming minerals, v. 3, Sheet Silicates, p. 95-98.
Mineral Data Publishing PDF

பகுப்பு:சிலிக்கேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்